Berlingske Tidende, 1812-06-19
- De Nyheder fra America, som vi have givet igaar, lade formode, ikke allene at Krigen er vis, men at den endog er begyndt fra de Forenede Staters Side. Her er Billen, som er antaget i Repræsentanternes Kammer: I Betragtning af, at man, ifølge den Venskabs=, Handels- og Søfarts=Tractat, som oprettedes i London mellem Hs. brittiske Majestæt og de Forenede Stater, den 19de November 1794, var kommen overeens om, at der skulde være en fast, ubrydelig, almindelig Fred, samt et sandt og oprigtigt Venskab mellem Hs. brittiske Majestæt, hans Arvinger og Efterfølgere og de americanske Forenede Stater, og mellem deres Lande, Territorier, Stæder og respective Jndvaanere, uden nogen Undtagelse med Hensyn til Personer eller Sted; J Betragtning af at Hs. brittiske Majestæt har, ombord paa de Forenede Staters Skibe, som seilede i rum Søe under americansk Flag, ladet presse adskillige af omtalte Staters Undersaatter, og tvunget dem til at tiene ombord paa storbrittaniske Krigskibe, og føre Vaaben mod de Forenede Stater, og at der gives et stort Antal Americanere, som ligeledes befinde sig fangne tvertimod omtalte Tractats udtrykkelige Jndhold, og saadan Handlemaade er en Krænkelse mod den naturlige Frihed og en Overtrædelse af Freden med de Forenede Statter; Decretere de americanske Repræsentanters Senat og Kammer, forsamlede i en Congres: 1) at enhver Person, som efter næstkommende 4de Juni presser en af de Forenede Staters Sømænd eller Undersaat, ter, enten han er i rum Søe eller i en Havn, paa en Strøm, Rhed, i et Bassin eller en Bugt, under Paaskud af at have det i Commission fra en fremmed Magt, skal betragtes som Sørøver og straffes paa Livet. Den Skyldiges Dom skal forkyndes ham hvor han gribes. 2) Det skal være enhver Søemand, der seiler under de Forenede Staters Flag, tilladt at fordrive Magt med Magt, mod enhver som vil nøde ham til med Magt eller Vold at forlade nogetsomhelst af de Forenede Staters Skibe i rum Søe, eller i en Havn, paa en Strøm, Rhed, i et Bassin eller en Bugt; og hvis nogen, der vil presse en americansk Sømand, dræbes eller saares, skal det være Sømanden tilladt at bevise Handlingen, og han kan betragte sig som fuldkommen retfærdiggjort. 3) Efter de Beviser der blive givne de Forenede Staters Præsident, for at en Borger fra de Forenede Stater er borttaget med Magt eller holdt fangen, skal han bruge de strængeste Repressalter mod bemeldte Regierings Undersaatter, tagne i rum Søe eller paa det brittaniske Territorium; og til den Ende autoriseres han herved til at anholde dem. 4) Enhver Søemand som presses i Fremtiden, skal erholde en Sum af 30 Dollars for hver Maaned han holdes fangen. Denne Sum skal tages af de Gieldsfordringer som nogensomhelst engelsk Undersaat kan have til en americansk. 5) De Forenede Staters Præsident antoriseres til, som Repressalie at tage lige saamange engelske Undersaatter, i rum Sø eller under brittanisk Territorium til Fange, som der findes americanske Sømænd i Storbrittanniens Magt, og at udvexle dem. 6) Saa ofte det bevises at Capitainen paa et Skib, der er udrustet af en fremmed Magt, borttager fra et af de Forenede Staters Skibe en Matros, Søemand eller nogen anden Person, som ikke staaer i Krigstieneste hos en Fiende af denne fremmede Magt, skal Præsidenten være antoriseret til at forbyde ved en Proklamation alle de i de Forenede Stater eller inden disses Territorier boesatte Personer at forstrække saadant et Skib med Hielp eller Fedevare. Enhver Lods eller anden i de Forenede Stater boesiddende Person, som, efter dette Forbuds Publikation, understøtter et saadant Skib eller forsyner det med Fødevare, skal dømmes til et Aars Fængsel og en Pengebøde, der ikke maa overskride 1000 Dollars. 7) Saa ofte det, fra næstkommende 4de Juni af, bevises at Capitainerne paa Skibe der ere udrustede af en fremmed Magt, paa de Forenede Staters Kyster eller ved at seile fra Havn til anden, have borttaget fra et Skib eller Fartøi, en Matros, Søemand eller anden Person, skal Præsidenten være og er ved nærværende Decret virkelig autoriseret til at forbyde ovenmeldte fremmede Skib at udlosse sine Vare eller Produkter i de Forenede Staters Havne eller paa dets Territorier.